Valitsus vaidlustas Mustpeade maja Tallinnale andmise(41)
Tallinna halduskohus tühistas valitsuse korralduse, milles valitsus ei nõustunud Tallinna linnavolikogu ettepanekuga jätta Mustpeade maja Mustpeade vennaskonnale tagastamata, kirjutab Õhtuleht.
Tallinna halduskohus leidis otsuses, et kuigi Saksamaal registreeritud Mustpeade vennaskonnal on vanalinnas asuvale majale omandireformi järgi õigus, ei saaks praegu maja tagastades kindel olla, et seal jätkuks kultuuritegevus. Maja lõplikku kuuluvust otsusega paika ei pandud.
Tallinna ringkonnakohtu pressiesindaja Anneli Vilu sõnul on valitsus esitanud Tallinna halduskohtu otsusele apellatsioonkaebuse.